ai4bharat/Pralekha huggingface dataset:
امور داخلہ کی وزارت
وزیر اعظم جناب نریندر مودی نے وشاکھاپٹنم میں گیس کے رساﺅ کے حادثے کا جائزہ لیا
بنیادی سطح پر صورتحال سے نمٹنے کے لیے تمام کوششیں کی جارہی ہیں
وزیر اعظم جناب نریندر مودی نے وشاکاپٹنم میں گیس کے رساﺅ کے حادثے سے نمٹنے میں کئے جارہے اقدامات کا جائزہ لینے کے لیے کل صبح ایک اعلیٰ سطحی میٹنگ کی صدارت کی۔ انہوں نے آفات سے متاثرہ مقام کو بچانے کے لیے، ساتھ ہی ساتھ متاثرہ لوگوں کے تحفظ کے لیے کئے جارہے اقدامات کا تفصیل سے جائزہ لیا اور اس پر تبادلہ خیال کیا۔ میٹنگ میں وزیر دفاع جناب راج ناتھ سنگھ، وزیر داخلہ جناب امت شاہ، داخلی امور کے وزرائے مملکت جناب نتیانندرائے اور جی کشن ریڈی کے علاوہ دیگر افسروں نے بھی شرکت کی۔
کل صبح اس حادثے کے بارے میں پہلی اطلاع ملنے کے بعد ہی وزیر اعظم نریندر مودی اور وزیر داخلہ امت شاہ نے آندھرا پردیش کے وزیر اعلیٰ کے ساتھ بات چیت کی اور صورتحال سے نمٹنے میں مرکز کی طرف سے انہیں ہر ضروری مدد اور امداد کا یقین دلایا۔ وہ صورتحال کی لگاتار نگرانی کررہے ہیں اور اس پر ان کی قریبی نگاہ بھی ہے۔
اِس میٹنگ کے فوراً بعد کابینہ سکریٹری نے داخلی امور، ماحولیات، جنگلات اور آب وہوا میں تبدیلی، کیمیکلز اور پیٹرو کیمیکلز، دوا سازی ، اطلاعات ونشریات کی وزارتوں کے سکریٹریوں، آفات کے بندوبست کے اتھارٹی کے این ڈی ایم اے کے ممبروں اور ڈائریکٹر جنرل نیشنل ڈیزاسٹر رسپانس فورس ، این ڈی آر ایف، صحت خدمات کے ڈائریکٹر جنرل اور ایمس کے ڈائریکٹر کے علاوہ دیگر طبی ماہرین کے ساتھ تفصیلی جائزہ میٹنگ کی۔ اس کا مقصد خصوصی اقدامات وضع کرنا ہے، جس سے بنیادی سطح پر صورتحال کے بندوبست میں تعاون فراہم کیا جاسکے۔ وزیر اعظم کے پرنسپل سکریٹری بھی اس میٹنگ میں موجود تھے۔
میٹنگ میں یہ فیصلہ کیاگیا کہ پونے سے این ڈی آر ایف کا یونٹ کیمیکلز، بایولوجیکل، ریڈیو لوجیکل اور نیوکلیئرسی بی آر این کی ایک ٹیم ناگپور کے نیشنل ماحولیاتی انجینئرنگ ریسرچ انسٹی ٹیوٹ کی ماہر ٹیم کے ساتھ فوراً وشاکھا پٹنم جائیں گے، تاکہ بنیادی سطح پر بحران سے نمٹنے میں ریاستی سرکار کو تعاون دیا جاسکے اور گیس کے رساﺅ کے طویل مدتی طبی اثرات کو کم سے کم وقت میں حل کرنے کے لیے اقدامات بھی کئے جاسکیں۔
وشاکھا پٹنم میں اسٹائی رینی گیس کے رساﺅ کا واقعہ وشاکھا پٹنم ضلع میں گوپال پٹنم منڈل کے آر آر وینکٹا پورم گاﺅں میں آج صبح سویرے 3 بجے ایک کیمیکل پلانٹ میں پیش آیا تھا۔ گیس کے رساﺅ سے آس پاس کے گاوﺅں پر اثر پڑا، جن میں نراوا ، بی سی کالونی، باپو جی نگر، کمپلا پالیم اور کرشنا نگر شامل ہیں۔اسٹائی رینی گیس زہریلی نوعیت کی گیس ہے، جس سے کھال اور آنکھوں میں جلن ہوسکتی ہے اور سانس لینے میں مشکلات کا سبب بن سکتی ہے۔
قومی آفات کے بندوبست کی فورس این ڈی آر ایف کی ٹیم وشاکھاپٹنم میں سی بی آر این کے عملے کے ساتھ فوری طور پر تعینات کی گئی ہیں، تاکہ ریاستی سرکار اور مقامی انتظامیہ کی مدد کی جاسکے اور اسے تعاون دیا جاسکے۔ این ڈی آر ایف کی ٹیم نے حادثے کی جگہ کے آس پاس رہنے والے لوگوں کو فوری طور پر بحفاظت نکالنے کے لیے کام انجام دیا ۔ پونے سے این ڈی آر ایف کے خصوصی سی بی آر این یونٹ اور ناگپور کی این ای ای آر آئی ماہر ٹیم وشاکھاپٹنم کے لےے روانہ ہوگئی ہے، اس کے علاوہ صحت خدمات کے ڈائریکٹر جنرل ڈی جی ایچ ایس بنیادی سطح پر طبی پیشہ ور افراد یعنی طبی ڈاکٹروں کو خصوصی طبی مشورہ فراہم کریں گے۔
گیس کے رساﺅ والے کمپاﺅنڈ کی علامات، اس کے اثر اجاگر ہونے والے عام علامات ابتدائی علاج کے اقدام، احتیاطی اقدامات، کیا کریں اور کیا نہ کریں کے بارے میں جانکاری کے لیے یہاں کلک کریں۔
م ن، ح ا، ع ر
U-2359
(Visitor Counter : 140
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 177.17 کروڑسے تجاوزکرگئی
گذشتہ 24 گھنٹوں میں 28.29 لاکھ سے زیادہ ٹیکے لگائے گئے
سردست شفایابی کی شرح 98.52 فیصد ہے
گذشتہ 24 گھنٹوں میں 11,499 نئے معاملے درج ہوئے ہیں
بھارت میں سردست زیر علاج مریضوں کی تعداد 1,21,881 ہے
متاثرہ پائے جانے والے مریضوں کی ہفتہ واری شرح 1.36 فیصد ہے
نئی دلّی ،26 فروری، 2022/
گذشتہ 24 گھنٹوں کے دوران 28.29 لاکھ سے زیادہ  ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 177.17کروڑ  تک پہنچ گئی ہے۔
اس حصولیابی کے لئے ملک بھر میں 2,02,74,848 سیشنز کا انعقاد کیا گیا۔ آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,01,394
|
|
دوسری خوراک
|
|
99,64,600
|
|
احتیاطی خوراک
|
|
41,53,359
|
|
صف اوّل کے کارکنان
|
|
پہلی خوراک
|
|
1,84,09,185
|
|
دوسری خوراک
|
|
1,74,37,383
|
|
احتیاطی خوراک
|
|
61,69,355
|
|
15 تا 18 سال کی عمر کے افراد
|
|
پہلی خوراک
|
|
5,46,26,590
|
|
دوسری خوراک
|
|
2,66,21,387
|
|
18 تا 44 سال کی عمر کے افراد
|
|
پہلی خوراک
|
|
55,15,18,506
|
|
دوسری خوراک
|
|
44,25,41,964
|
|
45 تا 59 سال کی عمر کے افراد
|
|
پہلی خوراک
|
|
20,22,28,106
|
|
دوسری خوراک
|
|
17,97,88,657
|
|
60 سال کی عمر کے افراد
|
|
پہلی خوراک
|
|
12,63,72,223
|
|
دوسری خوراک
|
|
11,19,95,124
|
|
احتیاطی خوراک
|
|
95,40,546
|
|
احتیاطی خوراک
|
|
1,98,63,260
|
|
میزان
|
|
1,77,17,68,379
پچھلے 24 گھنٹے میں 23,598 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  4,22,70,482 ہوگئی ہے۔
جس کے نتیجے میں، بھارت میں صحت یابی کی شرح 98.52 فیصد ہوگئی ہے۔
گزشتہ 24 گھنٹے کے دورا ن 11,499 نئے معاملات درج ہوئے ہیں۔
سردست زیر علاج مریضوں کی تعداد 1,21,881 ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.28 فیصد ہیں ۔
ملک بھر میں جانچ کی صلاحیت میں مسلسل خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 11,36,133 نمونوں کی جانچ کی گئی ۔ بھارت میں اب تک مجموعی طور پر 76.57 کروڑ  سے زیادہ نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 1.36 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 1.01 فیصد ہے۔
وزارت خزانہ
نیلامی برائے فروخت6.69 فیصد گورنمنٹ سکیورٹی 2024، 7.10 فیصد گورنمنٹ سکیورٹی 2029 اور 7.54 فیصد گورنمنٹ سکیورٹی 2036 اور 7.40 فیصد گورنمنٹ سکیورٹی 2062
حکومت ہند نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 4,000 کروڑ روپے  کی مشتہر کردہ رقم کے لیے  گورنمنٹ سیکیورٹی 2024،  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 6000 کروڑ روپے کی مشتہر کردہ رقم کے لیے  گورنمنٹ سیکیورٹی 2029،  یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 11,000 کروڑ روپے کی مشتہرکردہ رقم کے لیے ‘7.54فیصد گورنمنٹ سیکیورٹی 2036، یکساں قیمت پر مبنی نیلامی کے ذریعے 9,000 کروڑ روپے  کی مشتہر کردہ رقم کے لیے 7.40 فیصد گورنمنٹ سیکیورٹی 2062 کی فروخت  کا اعلان کیا۔بھارتی حکومت کے پاس مذکورہ بالا ہر سیکیورٹی کے مقابل 2,000 کروڑ روپے تک کی اضافی سبسکرپشن اپنے پاس برقرار رکھنے کا اختیار ہوگا۔ نیلامی 18 نومبر 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سیکیورٹیز کی فروخت کی مشتہر کردہ رقم کا 5فیصد تک اہل افراد اور اداروں کو سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 18 نومبر 2022 کو ریزرو بینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جانی چاہئے ۔غیر مسابقتی بولیاں صبح 10.30 بجے سے 11.00 بجے کے درمیان جمع کرائی جانی چاہئیں اور مسابقتی بولیاں صبح 10.30 سے 11.30 کے درمیان جمع کرائی جانی چاہئیں۔
نیلامی کے نتائج کا اعلان 18 نومبر 2022  کو کیا جائے گا اور کامیاب بولی دہندگان کو ادائیگی 21 نومبر 2022  کو ہوگی۔
یہ سکیورٹیز ‘‘ جب جاری کی گئیں ’’ تجارت کے لئے اہل ہوں گی جوکہ ہندوستان کے ریزرو بینک کے ذریعہ بذریعہ سرکلر نمبر آر بی آئی /2018-19/25مورخہ 24 جولائی 2018 جوکہ وقت بہ وقت ترمیم شدہ ، کے ذریعہ جاری کردہ ‘مرکزی حکومت کی سکیورٹیز میں جب جاری کئے گئے لین دین’ سے متعلق رہنما خطوط کے مطابق ہوگی۔
وزیراعظم کا دفتر
وزیراعظم نے جارجیا میلونی کو اٹلی کے عام انتخابات میں ان کی پارٹی فریٹلی ڈی اٹالیا کی قیادت کرنےکے لئےمبارکباد دی
وزیراعظم جناب نریندر مودی نے جارجیا میلونی کو اٹلی کے عام انتخابات میں ان کی پارٹی فریٹلی ڈی اٹالیا کی قیادت کرنےکے لئےمبارکباد دی ہے۔
وزیراعظم نے ٹویٹ کیا :
’’ محترمہ جارجیا میلونی ، اٹلی کے عام انتخابات میں اپنی پارٹی فریٹیلا ڈی اٹالیا کو کامیابی سے ہمکنار کرانےکے لئے ا ٓپ کو مبارکباد دیتا ہوں ۔ میں اپنے تعلقات کو مضبوط کرنے کے لئے ملکر کام کرنے کی خواہش رکھتا ہوں ‘‘۔
صدر جمہوریہ کا سکریٹریٹ
صدر جمہوریہ ہند نے انڈین انسٹی ٹیوٹ آف ٹیکنالوجی دلّی کے لئے عطیہ جاتی فنڈ لانچ کیا
نئی دلّی، 31 اکتوبر / صدر جمہوریہ ہند جناب رام ناتھ کووند نے آج یعنی 31 اکتوبر، 2019 کو راشٹر پتی بھون میں انڈین انسٹی ٹیوٹ آف ٹیکنالوجی، دلّی کے لئے عطیہ جاتی فنڈ کا آغاز کیا۔
اس موقع پر تقریر کرتے ہوئے صدر جمہوریہ ہند نے کہا کہ زمانہ قدیم سے عطیہ جات کے نظام نے تعلیمی اداروں کی مالیاتی صحت کو مربوط بنایا ہے۔ تاہم، اب بھی ہم ہارورڈ، یالے یا کولمبیا جیسے تعلیمی اداروں کے عطیہ جات کی اہمیت سے نا آشنا ہیں۔ یہ صحیح سمت میں اٹھایا گیا پہلااور بر وقت قد م ہے۔ اداروں کو عطیہ جات دینے سے سابق طالب علم نہ صرف یہ کہ اپنے اداروں کو عطیات دے رہے ہیں بلکہ مستقبل میں سیکھنے والی نسل کو تقویت بھی فراہم کر رہے ہیں۔
صدر جمہوریہ ہند نے کہا کہ کسی تحفے کے اعزاز کا بہترین طریقہ یہ ہے کہ اس کا بہترین استعمال کیا جائے۔ تازہ ترین کیو ایس عالمی یونیورسٹی رینکنگ 2020 میں، آئی آئی ٹی، دلّی کا رینک 182 تھا۔ یہ اس بات کا متقاضی ہے کہ فیکلٹی یعنی اساتذہ کی تعداد میں اضافہ کیا جائے خاص طور پر بین الاقوامی تجربے کی حامل فیکلٹی میں اضافہ کیا جائے۔ مزید بر آں مکمل طور پر عالمی درجے کی سہولیات کے مطابق بنانے کے لئے اس کے کیمپس، کورس اور ریسرچ سہولیات کو اپ گریڈ کئے جانے کی ضرورت ہے۔ انہوں نے اس امید کا اظہار کیا کہ یہ ادارہ ان شعبوں میں تبدیلی لانے کے لئے سابق طلباء کے ذریعہ دیئے گئے گراں قدر عطیات کا بہتر استعمال کرے گا۔
صدر جمہوریہ ہند نے کہا کہ تاریخ اس بات کی گواہ ہے کہ ہمارے تعلیمی ادارے ہماری ثقافت کی علامت اور اس کا مظہر رہے ہیں۔ ہماری یہ روایت رہی ہے کہ ہمارے تعلیمی ادارے لوگوں کو راستہ دکھانے کا کام کرتے رہے ہیں اور سماج کی زندگیوں کو مالا مال کرتے رہے ہیں۔ انہوں نے سب لوگوں پر اس بات کے لئے زور دیا کہ وہ اپنا کچھ وقت سماج کے پچھڑے ہوئے لوگوں کے لئے نکالیں تاکہ وہ اپنی پسند کا راستہ منتخب کر سکیں۔ انہوں نے کہا کہ اس سے دیویانگ یا بے سہارا معذور خواتین کی باز آباد کاری یا بے سہارا بچوں کی مدد ہو سکے گی۔
۔۔۔۔۔۔
U.4873
(Visitor Counter : 36
وزیراعظم کا دفتر
وزیراعظم نے ایشیائی کھیلوں میں مردوں کے بھالا پھینک مقابلے میں نیرج چوپڑاکے مسلسل دوسرے گولڈ میڈل حاصل کرنے پر مسرت کا اظہار کیا
وزیراعظم جناب نریندرمودی نے ہانگزو میں ایشیائی کھیل 2022 میں مردوں کے بھالا پھینک مقابلے میں مسلسل دوسرا گولڈ میڈل جیتنے پر نیرج چوپڑا کو مبارکباد دی ہے۔
وزیراعظم نےایکس پر پوسٹ کیا:
’’ایشیائی کھیلوں میں نیرج چوپڑا کے لیے بھالا پھینک میں مسلسل دوسرا گولڈ۔ اس تاریخی حصولیابی کے لئے انہیں مبارکباد۔ یہ شاندار کامیابی ان کے وقف اور برسوں کی تربیت کا نتیجہ ہے۔میری دعا ہے کہ وہ کامیابیوں کی نئی بلندیوں کو چھوتے رہیں۔انہیں میری تمام تر نیک خواہشات۔‘‘
امور صارفین، خوراک اور عوامی تقسیم کی وزارت
مرکزنے اگست 2023 کے لیے گھریلو کوٹے میں دو لاکھ میٹرک ٹن چینی کا اضافی الاٹمنٹ فراہم کیا
اونم، رکشا بندھن، اور کرشن جنم اشٹمی کے آنے والے تہواروں کے لیے چینی کی مضبوط مانگ کو مدنظر رکھتے ہوئے اگست کے مہینے کے لیے دو لاکھ میٹرک ٹن کا اضافی کوٹہ اگست2023 کے مہینے کے لیے مختص کیا جا رہا ہے۔مقامی مارکیٹ میں اضافی چینی پورے ملک میں مناسب قیمتوں کو یقینی بنائے گی۔
گزشتہ ایک سال میں چینی کی بین الاقوامی قیمتوں میں25 فیصد اضافے کے باوجود، ملک میں چینی کی اوسط خوردہ قیمت تقریباً43.30 روپے فی کلوگرام ہے اور امکان ہے کہ یہ حد میں ہی رہے گی۔ ملک میں گزشتہ 10 سالوں میں چینی کی قیمتوں میں سالانہ مہنگائی2 فیصد سے بھی کم رہی ہے۔
چینی کے موجودہ سیزن23-2022کے دوران، ایتھنول کی پیداوار کے لیے تقریباً43 لاکھ میٹرک ٹن کو مختص کرنے کے بعد ہندوستان میں330لاکھ میٹرک ٹن چینی کی پیداوار کا تخمینہ ہے۔ گھریلو کھپت تقریباً 275 لاکھ میٹرک ٹن ہونے کی توقع ہے۔
موجودہ مرحلے میں ہندوستان کے پاس موجودہ چینی سیزن23-2022 کے بقیہ مہینوں کے لیے اپنی گھریلو طلب کو پورا کرنے کے لیے چینی کا خاطر خواہ ذخیرہ موجود ہےاور اس سیزن کے اختتام یعنی 30 ستمبر 2023 پر60 لاکھ میٹرک ٹن کا بہترین کلوزنگ اسٹاک دستیاب ہوگا۔
چینی کی قیمتوں میں حالیہ اضافہ جلد ہی کم ہو جائے گا، جیسا کہ ہر سال جولائی-ستمبر کے دوران ہوتا ہے، جب اگلے سیزن سے ٹھیک پہلے قیمتیں بڑھ جاتی ہیں اور پھر گنے کی پیرائی شروع ہونے پر نیچے آ جاتی ہیں۔ اس طرح چینی کی قیمت میں اضافہ انتہائی معمولی اور مختصر مدت کے لیے ہے۔
سماجی انصاف اور تفویض اختیارات کی وزارت
ورلڈ ملٹیپل اسکلیروسیس ڈے یعنی کثیر النوع عصبی خلیات کے نقص کے خلاف عالمی دن کے موقع پرمنعقد ایم ایس کنکشنز مہم
ایم ایس کنکشنز مہم ان سماجی بندشوں کوچنوتی دیتی ہے جو ایم ایس سے متاثرہ لوگ تنہائی اور سماجی طور پر الگ تھلگ ہونے کا احساس کرتے ہیں
ورلڈ ملٹیپل سکلیروسیس  ڈے،یعنی کثیر النوع عصبی خلیات کے نقص کے خلاف عالمی دن کے موقع پر عالمی سطح پر ایم ایس کمیونٹی کویکجا کرتا ہے اور کثیر النوع عصبی خلیات کے شکار ہر شخص کوبیداری فراہم کرتا ہے نیز اس سلسلے میں مہم چلاتا ہے۔ ورلڈ ایم ایس ڈے 2020-2023 کا موضوع ‘کنکشنز’ ہے۔ایم ایس کنکشنز مہم ، کمیونٹی تعلق ،خود کا تعلق اورمعیاری دیکھ بھال سے تعلق قائم کرنے،ان سبھی کے بارے میں ہے۔مہم کی ٹیگ لائن ہے آئی کنکٹ وی کنکٹ یعنی میں جوڑاہم جوڑےاور مہم کا ہیش ٹیگ ایم ایس کنکشنز ہے۔ ایم ایس کنکشنز ان سماجی بندشوں کوچنوتی دیتی ہے جوایم ایس سے متاثرہ لوگ خود کو تنہا اور سماجی طور پر الگ تھلگ محسوس کرنے کی مشکل میں سامنا کرتے ہیں۔ یہ بہتر خدمات کی وکالت کرنے، اس سلسلے میں مدد گار نیٹ ورکوں کو استعمال کرنے اور خود کی دیکھ بھال کو فروغ دینے کاایک موقع ہے۔
بھارتی حکومت کے سماجی انصاف اورتفویض اختیارات کی وزارت کےتحت معذوری کےشکار افراد کو بااختیار بنانے کے محکمہ  کے تمام ترقیاتی ایجنڈے کی دیکھ بھال کرنے والا ایک نوڈل ادارہ ہے۔عوام میں ایک سے زیادہ سکلیروسیس کے بارے میں بیداری پیدا کرنے کے وژن کے ساتھ،مذکورہ محکمہ نے 30 مئی 2023 کو اس سے منسلک اداروں کے ذریعے پورے بھارت میں 40 سے زیادہ مقامات پر مختلف تقاریب کا انعقاد کرکے ورلڈ ملٹیپل ا سکلیروسیس ڈے یعنی کثیر النوع عصبی خلیات نقص کے خلاف عمل کرنے کا دن منایا۔ ایم ایس ڈے کا موضوعاتی رنگ نارنگی ہے۔ 30 مئی 2023 کو تنظیموں نے اپنی عمارتوں کو نارنگی رنگ سے روشن کیا۔
30 مئی 2023 کو ورلڈ ملٹیپل اسکلیروسیس ڈے منانے کے لیے ملک بھر میں درج ذیل سرگرمیوں کا اہتمام کیا گیا:-
- بیداری پیدا کرنے سے متعلق پروگرام
- سیمینارس اور ورکشاپس
- کوئز مقابلے، پوسٹر بنانا
- ٹی ایل ایم کٹس کی تقسیم
- ایم ایس ایس آئی کے ساتھ مل کر ایک سے زیادہ اسکلیروسیس سے زیادہ متاثر افراد کے لئے خود کی وکالت اور حکومتی سرکاری اسکیموں اور افراد کے لئے فوائد کے موضوع پرویبینار
- ایک سے زیادہ اسکلیروسیس پر قومی ویبینار –بیداری اور حساسیت
- گھر گھر جاکر اجسمانی اسکریننگ کےکیمپ
- کثیر النوع سکلیروسیس اور جامع نگہداشت کی اہمیت کے عنوان پر ویبینار
- شیزوفرینیا بیماری کے ابتدائی مرحلے پر ویبینار- ایک ماہر نفسیات داں اور ماہر نفسیات کا نقطہ نظر
- امدادی اور معاون آلات کی تقسیم
- ایک سے زیادہ اسکلیروسیس پربیداری کے بارے میں ایک خاکہ
صحت اور خاندانی بہبود کی وزارت
کووڈ19- ٹیکوں سے متعلق تازہ ترین تفصیلات
ریاستوں/ مرکز کے زیر انتظام علاقوں کو 21 کروڑ سے زائد ٹیکوں کی خوراکیں فراہم کی جاچکی ہیں
1.97 کروڑ سے زائد خوراکیں اب بھی ریاستوں/ مرکز کے زیر انتظام علاقوں کے پاس لگائے جانے کے لیے دستیاب ہیں
ٹیسٹ، ٹریک، معالجے اور کووڈ کے تقاضوں سے متعلق برتاؤ اپنانے سمیت اس وبائی مرض پر قابو حاصل کرنے اور اس کا انتظام کرنے کے لیے حکومت ہند کی جانب سے اپنائی گئی جامع حکمت عملی میں ٹیکہ کاری ایک لازمی ستون کی حیثیت رکھتی ہے۔ ملک گیر پیمانے پر ٹیکہ کاری کے مہم چلانے کے ایک حصے کے طور پر، حکومت ہند ریاستوں اور مرکز کے زیر انتظام علاقوں کو اپنی جانب سے کلی طور پر مفت کووڈ ٹیکوں کی فراہمی کے ذریعے ان کی مدد کرتی آئی ہے۔
حکومت ہند ریاستوں/ مرکز کے زیر انتظام علاقوں کی جانب سے ٹیکوں کی براہ راست حصولیابی کا راستہ بھی ہموار کرتی رہی ہے۔
کووڈ-19 کی ٹیکہ کاری کی لچیلی اور مہمیز کردہ مرحلہ تین کی حکمت عملی یکم مئی 2021 سے شروع ہوئی ہے۔ اس حکمت عملی کے تحت، ہر مہینے مجموعی مرکزی ڈرگ لیباریٹری  کی جانب سے 50 فیصد ٹیکوں کے معاملے میں کسی بھی مینوفیکچرر کو منظوری دی جاتی ہے، جس کی حصولیابی حکومت ہند کو کرنی ہوتی ہے۔ یہ تمام خوراکیں ریاستی حکومتوں کو حسب معمول مفت فراہم کی جاتی رہیں گی، جیسا کہ اس سے قبل بھی کیا جاتا رہا ہے۔
حکومت ہند نے اب تک مفت زمرے کے تحت اور براہ راست حصولیابی زمرے کے تحت ریاستوں/ مرکز کے زیر انتظام علاقوں کو 21 کروڑ ٹیکوں سے زائد کی خوراکیں  فراہم کی ہیں۔ ان میں سے ضائع ہونے والے ٹیکوں سمیت مجموعی کھپت آج صبح 8 بجے تک دستیاب اعداد وشمار کے مطابق 190960575 خوراکوں کے بقدر ہے۔
ریاستوں/ مرکز کے زیر انتظام علاقوں کے پاس اب بھی تقریبا 2.00 کروڑ  کووڈ ٹیکوں کی خوراکیں دستیاب ہیں۔
اس کے علاوہ تقریبا 26 لاکھ  ٹیکوں کی خوراکیں بہم رسانی کے مراحل میں ہیں اور آئندہ تین دنوں میں ریاستیں/ مرکز کے زیر انتظام والے علاقے انہیں حاصل کرلیں گے۔
کامرس اور صنعت کی وزارتہ
اسٹارٹ اپ انڈیا انوویشن ویک کا اختتام آج نیشنل اسٹارٹ اپ ایوارڈ 2022 کے فاتحین کے اعزاز کے ساتھ ہوا
صنعت کاری کے جذبے کو منانے کے لیے ملک بھر میں کئی تقریبات منعقد کی گئیں
اسٹارٹ اپ انڈیا انوویشن ہفتہ کا اختتام آج نیشنل اسٹارٹ اپ ڈے پر نیشنل اسٹارٹ اپ ایوارڈ 2022 کے فاتحین کے اعزاز کے ساتھ ہوا۔ یہ ایوارڈ کامرس اور صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے نئی دہلی میں تجارت اور صنعت کے وزیر مملکت جناب سوم پرکاش کی موجودگی میں پیش کئے۔
نیشنل اسٹارٹ اپ ایوارڈز 2022 ایسے اسٹارٹ اپس اور قابل بنانے والوں کو تسلیم کرتا ہے جنہوں نے ہندوستان کی ترقی کی کہانی میں انقلاب برپا کرنے اور غیر معمولی صلاحیتوں کا مظاہرہ کرنے میں نہ صرف مالی فوائد بلکہ معاشرے پر قابل پیمائش اثرات کے لیے بھی اہم کردار ادا کیا ہے۔
قوم کے کاروباری جذبے کو منانے کے لیے ملک بھر میں کئی تقریبات بھی منعقد کی گئیں۔ اسٹارٹ اپ سیل، حکومت گجرات اور انٹرنیشنل آٹوموبائل سینٹر آف ایکسیلنس  نے اسٹارٹ اپ انڈیا کے ساتھ شراکت میں، گاندھی نگر میں اسٹارٹ اپس، انکیوبیٹرز، سرمایہ کاروں، اور ماحولیاتی نظام کو فعال کرنے والوں کے لیے آج ایک روزہ جسمانی تقریب کا اہتمام کیا۔ اس پروگرام میں اسٹارٹ اپ انڈیا انیشی ایٹو، سیڈ فنڈ اسکیم، اسٹارٹ اپ ایکو سسٹم کے لیے فائر سائیڈ چیٹ، انڈسٹری کی حساسیت، طالب علموں اور خواہشمند کاروباری افراد کے لیے مینٹور کنیکٹس، اور حصہ لینے والے اسٹارٹ اپس کے لیے ایک موک پچنگ سیشن جیسے مختلف اجلاس تھے۔ اس میں 150 سے زیادہ کاروباریوں، سرپرستوں، انکیوبیٹرز، اور دیگر ماحولیاتی نظام کو فعال کرنے والوں کی شرکت دیکھی گئی۔
اسٹارٹ اپ انڈیا نے صنعت پر مرکوز ویبینارز کی 7 روزہ سیریز میں فائنل ویبینار کا انعقاد کیا تھا – جس کا موضوع ہے ،‘‘اربوں ڈالر کے خواب کو پورا کرنا’’۔ ویبینار نے اسٹارٹ اپ ایکو سسٹم کے اندر صنفی مساوات کو فروغ دینے پر توجہ مرکوز کی تاکہ اسٹارٹ اپ فنڈنگ لینڈ اسکیپ میں صنفی تقسیم کو دور کیا جاسکے۔ ویبینار کو یہاں دیکھا جا سکتا ہے: https://www.youtube.com/watch?v=n37-J_DcPv0
مختلف مراکز اسٹارٹ اپ انڈیا میں شامل ہو کر شہروں میں آف لائن اور آن لائن ایونٹس کی میزبانی کر رہے ہیں، جیسے کہ بنگلورو، رائےسین، گروگرام، اندور، بھوپال، گاندھی نگر، غازی آباد، موہالی، دہلی، بھونیشور، جلگاؤں، ناگپور، کوٹائم، امپھال، کولکاتہ، اور بہت سے دوسرےصلاحیت بڑھانے کی ورکشاپ، ماہر پینل ڈسکشن، ریاستی سطح کے مقابلے اور چیلنجز، اسٹارٹ اپ شوکیس، اسٹارٹ اپ سمٹ، گول میزوں سمیت تقریبات کا انعقاد کیا گیا۔
ش ح ۔ا م۔
U:534
(Visitor Counter : 81
وزیراعظم کا دفتر
بھارت-وسط ایشیا چوٹی کانفرنس کی پہلی میٹنگ میں وزیر اعظم نریندر مودی کی افتتاحی تقریر
ایکسی لینسیز،
پہلی انڈیا-سینٹرل ایشیا چوٹی کانفرنس میں آپ سبھی کا خیر مقدم ہے۔
بھارت اور سینٹرل ایشیا ممالک کے ڈپلومیٹک رشتوں نے 30 مثبت سال پورے کر لیے ہیں۔
گزشتہ تین دہائیوں میں ہمارے تعاون نے کئی کامیابیاں حاصل کی ہیں۔
اور اب، اس اہم موڑ پر، ہمیں آنے والے سالوں کے لیے بھی ایک امید افزا وژن پیش کرنا چاہیے۔
ایسا وژن، جو بدلتی دنیا میں ہمارے لوگوں کی، خاص کر نوجوان نسل کی، امیدوں کو پورا کر سکے۔
ایکسی لینسیز،
دو فریقی سطح پر بھارت کے آپ سبھی سینٹرل ایشیائی ممالک کے ساتھ گہرے تعلقات ہیں۔
ایکسی لینسیز،
قزاقستان بھارت کی انرجی سیکورٹی کے لیے ایک اہم پارٹنر بن گیا ہے۔ میں قزاقستان میں حال میں ہوئے جان مال کے نقصان کے لیے تعزیت کا اظہار کرتا ہوں۔
ازبیکستان کے ساتھ ہمارے بڑھتے تعاون میں ہماری ریاستی حکومتیں بھی ایکٹو حصہ دار ہیں۔ ان میں میرا ہوم اسٹیٹ گجرات بھی شامل ہے۔
کرغستان کے ساتھ ہماری تعلیم اور ہائی آلٹی ٹیوڈ ریسرچ کے شعبہ میں سرگرم حصہ داری ہے۔ ہزاروں ہندوستانی طالب علم وہا ں پڑھ رہے ہیں۔
تاجکستان کے ساتھ ہمارا سیکورٹی کے شعبہ میں پرانا تعاون ہے۔ اور ہم اسے لگاتار مزید مضبوط کر رہے ہیں۔
ترکمانستان ریجنل کنیکٹویٹی کے شعبہ میں ہندوستانی وژن کا ایک اہم حصہ ہے، جو اشک آباد ایگریمنٹ میں ہماری شراکت داری سے واضح ہے۔
ایکسی لینسیز،
علاقائی سیکورٹی کے لیے ہم سبھی کی تشویشیں ہیں اور مقصد ایک جیسے ہیں۔ افغانستان کے واقعات سے ہم سبھی فکرمند ہیں۔
اس سلسلے میں بھی ہمارا باہمی تعاون، علاقائی سیکورٹی اور استحکام کے لیے مزید اہم ہو گیا ہے۔
ایکسی لینسیز،
آج کی سمٹ کے تین بنیادی مقاصد ہیں۔
پہلا، یہ واضح کرنا کہ بھارت اور سینٹرل ایشیا کا باہمی تعاون علاقائی سلامتی اور خوشحالی کے لیے ضروری ہے۔
بھارت کی طرف سے میں یہ واضح کرنا چاہوں گا کہ سینٹرل ایشیا، ایک مربوط اور مستحکم پڑوس کے بھارت کے وژن کا مرکزی حصہ ہے۔
دوسرا مقصد، ہمارے تعاون کو ایک مؤثر اسٹرکچر دینا ہے۔
اس سے مختلف سطحوں پر، اور مختلف متعلقین کے درمیان، ریگولر انٹریکشنز کا ایک ڈھانچہ قائم ہوگا۔
اور، تیسرا مقصد ہمارے تعاون کے لیے ایک امید افزا روڈ میپ بنانا ہے۔
اس کے توسط سے ہم اگلے تین سالوں میں ریجنل کنیکٹویٹی اور کوآپریشن کے لیے ایک انٹیگریٹیڈ اپروچ اپنا سکیں گے۔
ایکسی لینسیز،
میں ایک بار پھر انڈیا-سینٹرل ایشیا چوٹی کانفرنس کی پہلی میٹنگ میں آپ کا دل کی گہرائیوں سے خیرمقدم کرتا ہوں۔
ارضیاتی سائنس کی وزارت
جنوب مغربی مانسون نے مغربی مدھیہ پردیش، مشرقی مدھیہ پردیش کے بیشتر حصوں میں پیش رفت کی ہے
19 جو ن کو خلیج بنگال کے شمالی اور قرب و جوار کے علاقوں میں کم دباؤ والا علاقہ بننے کی توقع ہے
نئی دہلی ،16جون2020:بھارتی محکمہ موسمیات، نئی دہلی کے تحت قومی موسمیاتی پیشین گوئی مرکز ؍علاقائی موسمیاتی مرکز کے مطابق:
- جنوب مغربی مانسون نے مغربی مدھیہ پردیش کے مزید حصوں میں، مشرقی مدھیہ پردیش کے بیشتر حصوں میں اور مشرقی اترپردیش کے بیشتر حصوں میں پیش رفت کی ہے۔
- شمالی مانسون کی حدوداب کاندلہ، احمد آباد، اندور، رائے سین، کھجوراہو، فتح پور ااور بہرائچ سے ہوکر گزریں گی۔
- مشرقی اترپردیش اور قرب وجوار میں گرداب جیسی صورتحال پیدا ہوسکتی ہے اور یہ موسمیاتی حالات 3.6کلومیٹر کے لحاظ سے یعنی سطح سمندر سے اتنی بلندی پر بن سکتے ہیں اور ان کے اثرات شمال مغربی راجستھان سے لے کر مشرقی اترپردیش ، جنوبی ہریانہ اور مغربی اترپردیش تک جاسکے ہیں اور سطح سمندر سے اوسطاً 0.9کلومیٹر کی بلندی پر ایسا ہوسکتا ہے۔ ان دونوں موسمیاتی اثرات کے نتیجے میں :
- کوکن اور گوا میں آئندہ دو دنوں کے دوران بہت زیادہ بارش اور حد سے زیادہ بارش ہو سکتی ہے اور مدھیہ مہاراشٹر میں آئندہ دو دنوں کے اندر چھِٹ پُٹ سے لے کر بہت زیادہ بارش ہوسکتی ہے۔
- مشرقی بھارت کے معاملے میں بارش کی شدت میں اضافہ ہوگا اور چھِٹ پُٹ سے لے کر 17 سے 19 جون 2020ء کے دوران از حد زبردست بارش ہو سکتی ہے۔ اسی طریقے سے ذیلی ہمالیائی مغربی بنگال اور سکم میں آئندہ پانچ دنوں کے دوران چھِٹ پُٹ سے لے کر بہت زیادہ اور از حد شدید بارش ہوسکتی ہے۔
- آسام اور میگھالیہ اور تریپورہ اور میزورم میں آئندہ پانچ دنوں کے دوران عام طورپر بارش ہوگی اور بعض جگہ زبردست بارش ہوسکتی ہے۔ اس کے ساتھ ہی ساتھ آئندہ تین دنوں میں مغربی آسام اور میگھالیہ میں بہت زیادہ بارش ہوسکتی ہے۔
- شمالی خلیج بنگال اور قرب و جوا رمیں 19 جون کے آس پاس کم دباؤ والا علاقہ بننے کی توقع ہے۔